section_heading: Radnja
paragraph_text: Sljedećeg dana, Annalisa poziva Tonyja i kaže da još imaju nekog nedovršenog posla. Tony nevoljko pristane dovršiti razgovore s Annalisom i kaže joj, da bi njihov dogovor profunkcionirao, ona mora poslati Furia u njegovu obitelj. Annalisa odbije, rekavši kako je Furio jedan od njezinih najboljih ljudi. Tony u zamjenu pristane razmijeniti ukradene automobile po manjoj cijeni. Ona pristane i dvojac se opusti, posjećujući neke gradske znamenitosti. Ona prilazi Tonyju, ali tenzije nestaju kad Tony nevoljko kaže Annalisi da bi seksualni odnos s poslovnim partnerom bilo "sranje ondje gdje jede". Na aerodromu u Newarku, Pussy pokupi pristigli trojac kako bi ih vratio kući; Paulie opisuje putovanje kao "prekrasno", iako je očito vrlo sretan što se vratio u New Jersey. Tony i dalje žali zbog svoje nezadovoljene privlačnosti prema Annalisi, dok je Christopher, koji se konačno probudio iz heroinske ošamućenosti, zauzet kupnjom dara za Adrianu u lokalnoj suvenirnici na aerodromu.